open-index/open-wikipedia-markdown huggingface dataset:
Baltorobreen

**Baltorobreen** er en av verdens største breer utenom polområdene. Den er 57 kilometer lang, og strekker seg gjennom deler av fjellkjeden Karakorum i det nordlige Pakistan.

Baltorobreen er kilde til Shigar-elven, som renner ut i Indus. Flere større breer flyter inn i Baltorobreen, som Godwin Austen-breen fra K2, Abruzzibreen og flere breer fra rundt Gasherbrum-massivet, samt Vignebreen, Yermanendubreen (fra Masherbrum), Dungebreen og Trangobreen. Området der Godwin Austen-breen og Baltorobreen møtes er kjent som Concordia; et kjent mål for fotturister i området og med god utsikt til K2, verdens nest høyeste fjell.

## Se også
* Satellittbilde av Baltorobreen
March On, Bahamaland

**March On, Bahamaland** er nasjonalsangen til Bahamas. Tekst og melodi er av Timothy Gibson. Den ble tatt i bruk som nasjonalsang i 1973.

## Sangtekst

## Referanser
Riten av Perfeksjon

**Riten av Perfeksjon** var et ritual innen frimureriet og forgjengeren til den gamle og anerkjente skotske ritus i 33º.

Den utviklet seg i Frankrike omkring 1754 da et kapittel av Claremont ble grunnlagt i Paris med 7 grader. I 1758 ble Riten utvidet til de 25 gradene kjent som Riten av Perfeksjon.

Den 27. august 1761 ble Stephen Morin tildelt en fullmakt i Paris til å innføre riten i «den Nye Verden» (Amerika). Han etablerte riten i Kingston (Jamaica) på Jamaica i 1762 eller 1763. I 1770 opprettet han et «Stor-Kapittel» for riten i Kingston, Saint-Domingue (dagens Jamaica). Morin døde i 1771 og ble gravlagt i Kingston.

I USA ble losjer opprettet i Louisiana i 1763, i New Orleans den 12. april 1764 (Loge de Parfaits d' Écosse), i Albany (New York) den 26. desember 1767 (4°-14°), i Philadelphia, Pennsylvania i 1782, og i Charleston, Sør-Carolina i 1783.

Den viktigste assistenten til Morin var en franskmann av nederlandsk opprinnelse ved navn Henry Andrew Francken. Morin utnevnte han til *Deputy Grand Inspector General*. Francken utarbeidet et manuskript i 1771 som beskriver ritualene i 15°-25°. To lignende manuskripter fra 1783 og 1786 beskriver ritualene i alle høygradene.

## Se også
* Høygradssystemer i frimureriet
* Frimureri
I kveld med Thomas Giertsen

***I kveld med Thomas Giertsen*** er et norsk talkshow og humorprogram med Thomas Giertsen som gikk på TVNorge i 1999. Komikerne Jon Øigarden og Espen Eckbo hadde også sentrale roller i programmet, og fungerte tidvis som reportere og med-programledere. De var i tillegg ansvarlig for diverse humoristiske innslag. Eckbo hadde blant annet rollen som «Espen i bua». Lillian Müller hadde også en fast rolle i programmet.

Programmet var produsert av Lasse Hallberg og ble innspilt på Scene West Victoria. Det ble sendt to episoder i uka (mandag og torsdag kveld).

Husbandet besto av Trond Lindheim, Jens Thoresen, Øyvind Madsen og Oddbjørn Aase.

## Seertall og omtale
Hver sending ble i gjennomsnitt sett av en kvart million, noe som gjorde det til en av de mest sette program på TVNorge i 1999.

VGs TV-anmelder gav premieren terningkast fire. Anmelderen mente Giertsen fikk en meget dårlig start på programmet og beskrev vitsene han serverte som dårlige, flaue, platte og kjedelige, men at han tok seg inn etterhvert. Han gav mye ros til hans medhjelpere: Jon Øigarden og Espen Eckbo. Også Dagbladets anmelder gav den forholdsvis god omtale og gav særlig mye ros til Eckbo. Aftenpostens mottakelse var sånn midt på treet. Også han gav mest skryt til Eckbo.

## Gjester

## Referanser


## Eksterne lenker
*Klipp fra programmet (Eckbo gjest i Tribunebeber) (YouTube)
I Hummels vold

***I Hummels vold*** er en norsk portrettserie med Hilde Hummelvoll som gikk på NRK1 i 1999. Serien regnes som en oppfølger til *[[Og så var det deg da]]*, som også ble ledet av Hummelvoll. Programmet gikk på fredagskvelder.

*I Hummels vold* hadde høye seertall. Blant annet så ble premieren sett av 959 000, noe som gjorde det til ukens mest sette programmet.

## Gjester i serien
*Nils Vogt
*Øivind Blunck
*Mia Gundersen
*Inger Lise Rypdal
*Anne Marie Ottersen
*Jon Skolmen
*Trond-Viggo Torgersen
*Helge Jordal
*Viggo Sandvik
*Minken Fosheim

## Referanser
Oslo City Blues

***Oslo City Blues*** er det andre albumet til den norske rockegruppen Easy Riders. Albumet kom ut i februar 2007.

## Sporliste
# «Kjøre på» (Michael Krohn)
# «Folk med penger» (Michael Krohn)
# «Så sliten» (Michael Krohn)
# «Guru» (Michael Krohn)
# «Tidløs» (Michael Krohn)
# «Du er en taper» (Michael Krohn)
# «Nå kommer straffen» (Michael Krohn)
# «Skutt» (Michael Krohn)
# «Lille venn» (Michael Krohn)
# «Det glade budskap» (Michael Krohn)
# «Der de kule er» (Michael Krohn)

## Medvirkende
### Easy Riders
* Michael Krohn – sang, kor, låtskriver, miksing, produsent
* Eivind Staxrud – gitar, produsent
* Johnny Skalleberg – gitar, tekniker, produsent
* Henning Sandsdalen – bass, kor, produsent 
* Ole Tom Torjussen – trommer, produsent
### Øvrige medvirkende
* Maria Knudsen – teknikerassistent 
* Anders Henningsen – teknikerassistent
* Ulf Holand – miksing 
* Espen Berg – mastering 
* Johan Fodstad Larsen – coverdesign

## Eksterne lenker
* Oslo City Blues
Kjære, kjære Alfred

***Kjære, kjære Alfred*** er et enkeltstående underholdningsprogram som ble sendt på TV 2 påsken 1999. Programmet var en hyllest til revyartisten Alfred Næss, som døde i 1997. Yngvar Numme sto i forgrunnen av hyllesten, men også Grethe Kausland, Harald Heide-Steen jr. og Hege Schøyen var blant artister som gjorde til beste noen av perlene fra Næss' rikholdige repertoar. Programmet varte i ca. to timer og ble sendt andre påskedag 1999. Programmet var en redigert utgave av samme forestilling som gikk på Chat Noir noe tidligere. 

Programmet ble sett av 1 049 000 og var det første underholdningsprogrammet til TV 2 som passerte en million seer. 

## Referanser


## Eksterne lenker
*Programmet på YouTube
Zelda II: The Adventure of Link

***Zelda II: The Adventure of Link*** (リンクの冒険 *The Legend of Zelda 2 Rinku no Bōken*) er et action-eventyrspill utgitt av den japanske spill- og konsollprodusenten Nintendo. Spillet kom opprinnelig til Nintendo Entertainment System, men det har senere kommet utgaver til Nintendo GameCube, Game Boy Advance og Wiis Virtual Console. Spillet er det andre i *[[The Legend of Zelda-serien]]* og oppfølgeren til The Legend of Zelda. Spillet har blitt utgitt på Game Boy Advance og Virtual Console i tillegg til NES. I 2004 kom *[[The Legend of Zelda: Collector's Edition]]* til GameCube som inneholdt *Zelda: The Adventure of Link* i tillegg til tre andre spill i serien.

## Gameplay
*Zelda II: The Adventure of Link* er et unikt spill i serien. Det er det eneste 2D-spillet som har vist verden fra siden, istedenfor ovenfra, i stil med spill som *[[Super Mario Bros.]]* Bare i «overworld», når man forflytter seg fra by til by/grotte til grotte o.l. vises spillet ovenfra. Spillet er også det eneste i Zelda-serien som har tatt i bruk erfaringspoeng. Når man beseirer fiender får man et visst antall poeng som man bruker til å oppgradere skadeomfang og mengden magi og liv. Spillet deler likhetstrekk med et annet NES-spill fra 1988, *[[The Battle of Olympus]]*.

## Handling
Spillet starter like etter The Legend of Zelda, rundt Links 16-årsdag, helten fra det forrige spillet. Han legger merke til at han har fått et merkelig symbol på hans venstre hånd. Link tar kontakt med Impa (prinsesse Zeldas tjener og beskytter), som forteller han *legenden om Zelda*: For lenge siden bodde det en konge i Hyrule som hadde én datter og én sønn. Det var meningen at sønnen skulle arve kongens Triforce etter hans død, men den ble delt i biter og spredd rundt landet. Han fikk så vite at prinsesse Zelda visste hvor bitene befant seg, men nektet å fortelle han det. Prinsen valgte så å sende en trollmann som skulle få Zelda til å fortelle ham hvor bitene befant seg. Men da han også feilet ble han så sint at han kastet en forbannelse over henne som gjorde at hun sovnet. Trollmannen døde så, og prinsen ble etterlatt i sorg. Han flyttet Zelda til en seng i den nordre delen av slottet, i håp om at hun en dag skulle våkne. Prinsen beordret etter dette alle kongelige kvinner til å bli døpt Zelda. Etter å ha blitt fortalt historien av Impa setter Link av gårde for å redde prinsessen. Samtidig blir Link jaget av Ganons medsammensvorne, som søker å gjenopplive ham fra hans nederlag fra det forrige spillet ved å bruke Links blod. Siden Ganon ble beseiret i det forrige spillet, er han ikke med i dette spillet.
## Eksterne lenker
*
Red Steel

***Red Steel*** er et førstepersonsskytespill, utviklet av Ubisoft, og gitt ut på Nintendo Wii den 8. desember 2006 i Norge. Red Steel var ett av de første spillene utviklet fra bunn av til Wii-konsollen.

## Handling

Spillet handler om en halvt amerikansk og halvt japansk mann ved navn Scott Monroe. Han skal gifte seg med den japanske kvinnen Miyu Sato, men under et besøk hos kjærestens familie blir faren Isao Sato myrdet og kvinnen bortført. Like før Isao Sato dør kommer han med et siste ønske, han vil at Scott Monroe skal spore opp kidnapperne og redde datteren hans. Monroe får med seg Satos katana.
## Referanser

## Eksterne lenker
*
MacDill Air Force Base

**MacDill Air Force Base** er en av det amerikanske flyvåpens flystasjoner, og ligger i Hillsborough County i Florida, ca 4 km sør-sørvest for Tampa. Den er base for 6th Air Mobility Wing. På MacDill er hovedkvarterene for United States Central Command (CENTCOM) og United States Special Operations Command (SOCOM).

Flystasjonen er oppkalt etter oberst Leslie MacDill (1889-1938), en av amerikansk luftfarts pionerer, og som døde etter et flystyrt.

## Historie
MacDill ble bygd i 1939 og het da noen måneder *Southeast Air Base, Tampa*. Under Cubakrisen i oktober 1962 ble det stasjonert en rekke flystyrker der som om nødvendig skulle gå til aksjon mot Cuba. Planene for den innledende fase omfattet kraftige angrep herfra mot missilbatterier i Mariel, Sagua La Grande, San Diego de los Vegas og Pinar del Rio, og flybaser ved Santa Clara, Los Baños og San Julián. Cubakrisen endte uten noe generelt angrep.

MacDill Air Force Base var en mulig nødlandingsplass for Space Shuttle i tilfelle vanskeligheter.

## Referanser


## Eksterne lenker
* MacDill AFB Home Page - official site. 
* GlobalSecurity.org: MacDill AFB
Luke Air Force Base

**Luke Air Force Base** er en av det amerikanske flyvåpenets flystasjoner, og ligger vest for Phoenix i Arizona. Den har åtte skvadroner med F-16 Fighting Falcon jagerfly, som benytter basen for øvelser. Flytypen F-16 blir gradvis faset ut og erstattet med F-35 Lightning II. Luke Air Force Base er base for 56th Fighter Wing, flyvåpenets største.

Flystasjonen er oppkalt etter Frank Luke, et flygeress fra første verdenskrig. Han var den første flygeren som ble tildelt Medal of Honor.

## Trening av norske flygere

Som et ledd i Kampflyprogrammet har Luftforsvaret personell ved basen. I mai 2018 var sju av F-35-flyene Norge har bestilt levert til Luke AFB for utdanning og trening av norske flygere, flyinstruktører og teknisk personell. 

## Referanser


## Eksterne lenker
* Luke flystasjon
Sør-Odal ungdomsskole

**Sør-Odal ungdomsskole** er en nedlagt ungdomsskole i Sør-Odal i Innlandet. Skolebygningene ligger på Korsmo ved administrasjonssentret Skarnes. Den eldste delen av skolen er fra 1960-tallet, mens den nyeste delen er fra 2003.

Skolen besto av tre forskjellige bygg som ble kalt Kunst og handverks-bygget, Osten og Realfagbygget. *Arstuen* var det nyeste bygget på Sør-Odal ungdomsskole. Navnet er et tradisjonelt ord fra dialekten i Odal, og kommer av «andre stuen», det vil si «det andre huset». Da byggingen av Glommasvingen skole startet i 2017, ble Arstuen revet.

Ungdomsskoleelever i Sør-Odal går fra skolestart i 2019 på Glommasvingen skole.

## Referanser


## Kilder
* http://www.sor-odal.kommune.no/skolene/sor-odal-ungdomsskole/side-2 
* https://web.archive.org/web/20140104085905/http://sorodalungdomsskole.no/
Internatet

***Internatet*** var en norsk reality-TV-serie som gikk på TVNorge høsten 2005. Formålet med programmet var å gjenskape en internatskole, slik det var i 1950-årene. Ti gutter og ti jenter i 17-årsalderen ble «kastet» tilbake til året 1955. Ungdommene skulle tilbringe et bestemt antall uker på en internatskole der man i størst mulig grad forsøkte å gjenskape regler og miljø fra 1950-årene. Oppholdet opplevdes som ganske tøft for de fleste da moderne privilegier og utstyr var forbudt. Disiplinen var også langt strengere enn det moderne ungdommer var vant til. De som best klarte å innrette seg i 50-talls-miljøet vant stipender på mellom femten og syttifem tusen norske kroner.

Torodd Hagen, som var leder for De norske skolehistoriske samlinger i Drammen, ble brukt som konsulent.

Opptakene ble gjort sommeren 2005 på en internatskole på Eidsvoll. *Internatet* var basert på den britiske serien *That'll Teach 'Em* som gikk på Channel 4 fra 2003 til 2006.

## Vinnere av stipendene
* Marie Tysseland, for Beste orden og oppførsel, Kr. 
* Magnus Barstad, for Beste snittkarakter for gutt, Kr. 
* Mette Alstad, for Beste snittkarakter for jente, Kr. 
* Håkon Sivertsen, for Beste forbedring, Kr. 

## Deltakere

## Referanser


## Eksterne lenker
*  Offisielt nettsted (arkivert)
Little Rock Air Force Base

**Little Rock Air Force Base** er en av det amerikanske flyvåpens flystasjoner, og ligger i forstaden Jacksonville ved Little Rock i Arkansas. Den er eneste treningbasen flyvåpenet har for C-130-fly, og har derfor en rekke fly av typene C-130E, C-130H og C-130J.

## Eksterne lenker
* Little Rock Air Force Base
Laughlin Air Force Base

**Laughlin Air Force Base** (IATA:**DLF** ICAO:**KDLF**)er en av det amerikanske flyvåpenets flystasjoner, og ligger ved Del Rio sør i Texas, nær grensen til Mexico. Den er en av flyvåpenets travleste utdannelsesbaser.

Flystasjonen er oppkalt etter fenrik Jack Thomas Laughlin, som var navigatør på et B-17 bombefly, og som var Del Rios første falne i andre verdenskrig.

## Historie

Basen åpnet i mars 1943 som Laughlin Army Air Field.  Seinere samme år omdøpt til Laughlin Field.  Basen ble nedlagt i oktober 1945, men gjenåpnet med nåværende navn i mai 1952.

På 1950- og -60-tallet var Laughlin base for flere U-2-fly.  Som del av 4080. Strategic Reconnaissance Wing underlagt SAC, var basens U-2-flygere blant de første til å dokumentere sovjetiske rakettbaser på Cuba i 1962.  Major Steve Heyser tok bildene som ble fremlagt FNs sikkerhetsråd 22. oktober 1962, som bevis på at mellomdistanseraketter var avfyringsklare på Cuba.  Samme dag omkom major Rudolph Anderson jr., også han stasjonert på Laughlin, da hans U-2 ble truffet av en rakett avfyrt fra Cuba.  

Etterhvert ble U-2-operasjonene flyttet fra Laughlin til Davis-Monthan-basen.  Basens hovedoppgave er i dag grunnleggende flygeropplæring for flygere i USAF.  Til dette benyttes T-6A Texan II, T-38C Talon og T-1A Jayhawk.  Laughlin hadde også T-37B stasjonert inntil disse ble faset ut for T-6A.  Femten kull med 20-25 piloter hver utdannes hvert år.

## Eksterne lenker
Offisiell hjemmeside
Langley Air Force Base

**Langley Air Force Base** er en av det amerikanske flyvåpenets flystasjoner, og ligger nær Hampton sør i Virginia i USA. Den er base for 1st Fighter Wing og 480th Intelligence Wing.

Flystasjonen er oppkalt etter Samuel Pierpont Langley.

## Eksterne lenker
*
Lackland Air Force Base

**Lackland Air Force Base** er en av United States Air Forces flystasjoner, og ligger ved San Antonio i Texas. Flystasjonen er oppkalt etter brigadegeneral Frank Lackland.

Siden 2010 har basen vært organisert sammen med tre andre lokasjoner i Joint Base San Antonio. 

Basen er også sete for USAF Airman Heritage Museum.

## Eksterne lenker
* 
* myairmanmuseum.org; USAF Airman Heritage Museum
* Lackland Air Force Base hos archive.org, anno 2009
Olav Hestenes

**Olav Hestenes** (1930–1996) var en norsk høyesterettsadvokat som var forsvarer i straffesaker. 

## Karriere
Han tok juridisk embetseksamen i 1954. I starten av sin karriere var han generalsekretær i Riksmålsforbundet. I 1960 startet han som advokatfullmektig hos høyesterettsadvokat Alf Nordhus. 

Olav Hestenes så forsvar av personer som befant seg på «skyggesiden» av norsk samfunn, som en livsoppgave. I sin karriere var han forsvarer for over 200 personer som var tiltalt for drap. Foruten straffesaker avspeilte engasjementet seg også i en rekke arbeidsrettssaker for medlemmer av forskjellige forbund tilsluttet LO. Imidlertid var det etter hvert straffesaker som ble hans hovedbeskjeftigelse som advokat. 

Olav Hestenes var forsvarer for Fritz Moen i 1981 i saken om mordet på Sigrid Heggheim og var sterkt kritisk til rettens dom. I ettertid, etter at Fritz Moen ble frikjent for begge mordene, har spørsmålene vært reist om hvorfor media ikke reagerte på domsavgjørelsen.

Olav Hestenes var bror til journalist og filmanmelder Arne Hestenes.

## Bibliografi
* *Kamp i sort kappe* – 1990
* *Underveis med hvite hansker* – 1992

## Referanser
Runar Gudnason

**Runar Gudnason** (født 1972) er en norsk musiker og låtskriver, kjent som artisten «Sjef R» og «Torstein HYL» i rap-gruppa Side Brok.

## Kunstnerisk virke

### Bakgrunn
Gudnason har norsk mor og islandsk far. Han vokste opp i Hovdebygda ved Ørsta. Gudnason utviklet sterk sans for nynorsk og dialekt, som kommer tydelig til syne i hans vokale uttrykk. Etter flytting til København utvirket han sine første rapfortellinger og etablerte etterhvert Side Brok med tidligere sambygdinger. Han har laget dokumentarfilmen *Heimegutar* om denne prosessen (2005). Gudnason har også holdt skrivekurs ved Dei nynorske festspela og Ivar Aasen-tunet i Ørsta.

### ''Into The Woods'' på norsk
Gudnason fikk svært gode tilbakemeldinger på sin oversettelse til norsk av Stephen Sondheims musikal *[[Into the Woods|Into The Woods]]*, som hadde premiere på Det Norske Teatret i Oslo den 2. april 2022. Aftenpostens teateranmelder Mona Levin skrev:«Teksten er sondheimsk intrikat, meget oppfinnsomt gjendiktet av Runar Gudnason.»NRKs anmelder Karen Frøslad Nystøyl skrev:«Runar Gudnason si omsetjing er full av smarte vendingar. Ikkje minst er omsetjinga god å synga – sjølv om songteksta innimellom forsvinn i dei raskaste partia.»I den norske oppsetningen i 2022 spilte Heidi Gjermundsen Broch rollen som heksen, Ida Svenningdal var Rødhette, Pål Christian Eggen spilte ulven, Kristoffer Olsen var bakeren, Kjersti Dalseide var bakerens kone og Mimmi Tamba spilte Askepott. Regissør for oppsetningen var Ole Anders Tandberg.

## Referanser
Tønnes Sirevåg

**Tønnes Sirevåg** (født 21. januar 1909 på Nærbø, død 3. mars 1994 i Oslo) var en norsk skoleleder, kjent som ekspedisjonssjef i Kirke- og undervisningsdepartementets skoleavdeling og som rektor ved Oslo katedralskole.

Sirevåg tok examen artium ved Kongsgård skole i Stavanger i 1928, og ble cand.philol. i 1936 med historie som hovedfag. Han arbeidet som lektor ved Eidsvoll landsgymnas 1936–39 og ved Haugesund kommunale høyere almenskole 1939–53. Etter ett år som rektor ved Tanks skole i Bergen ble han i 1954 leder i det nyopprettede Forsøksrådet for skoleverket. Han arbeidet som ekspedisjonssjef i Kirke- og undervisningsdepartementets skoleavdeling 1960–68, og sto der sentral i arbeidet med å innføre niårig grunnskole. Hans siste yrkesaktive år kom som rektor ved Oslo katedralskole 1968–76.

Han fikk som pensjonist et statsstipendiat i 1976, for å skrive sine erindringer. Sirevåg var ridder av 1. klasse av St. Olavs Orden fra 1989 for sin innsats for norsk skole.

## Bibliografi

Hans forfatterskap omfatter både historiefag og skolespørsmål, med titler som blant annet 
* *Jæren på veg frå naturhushaldet* (1938), 
* *Den niårige skolen, i opphav og strid* (1979) 
* *Katedral og karusell, streiflys på skole og politikk* (1981). 

## Referanser


## Kilder
* Paul Jasper. «Tønnes Sirevåg» i: *Norsk biografisk leksikon*.
Termohalin sirkulasjon

Den **termohaline sirkulasjon** (*det store transportbåndet*, engelsk *the great ocean conveyor belt*) er en oseanografisk betegnelse for et system av havstrømmer som forbinder fire av fem verdenshav, og som utgjør et kretsløp av global utstrekning.

Systemet er av termohalin karakter, dvs at det drives av ulikheter i temperatur (*termo*) og saltholdighet (*halin*). Kaldt vann og vann med stor saltholdighet er tungt, mens varmt og mindre saltholdig vann er lettere. Når kaldt vann synker ned erstattes det av varmere overflatevann, og da oppstår det en «pumpe»virkning som setter strømmene i bevegelse. 

Golfstrømmen, og mer spesifikt den nordatlantiske strøm, er den delen av den termohaline sirkulasjonen som har størst betydning for Nordvest-Europa. I Norskehavet synker kaldt vann ned mot havbunnen og strømmer i sørlig retning, mens det kalde vannet erstattes av varmt overflatevann som strømmer nordover fra Mexicogolfen.

## Litteratur
* François Primeau: *[http://journals.ametsoc.org/doi/full/10.1175/JPO2699.1 Characterizing transport between the surface mixed layer and the ocean interior with a forward and adjoint global ocean transport model].* I *Journal of Physical Oceanography.* Volume 35, Issue 4, April 2005, S. 545–564, 
* Stefan Rahmstorf: *The concept of the thermohaline circulation.* I *Nature.* 421, 2003, s. 699 (PDF; 102&nbsp;kB)

## Eksterne lenker
* *[https://web.archive.org/web/20170122174652/http://www.grida.no/publications/vg/climate/page/3085.aspx Great ocean conveyor belt]* i *[https://web.archive.org/web/20170109075119/http://www.grida.no/publications/vg/climate/ Vital Climate Graphics],* grida.no, websidene til  *[[UNEP/GRID-Arendal]]*
* *[http://wiki.bildungsserver.de/klimawandel/index.php/Globales_Förderband Globales Förderband]* i *[[Deutscher Bildungsserver]]s* *Klimawandel-Wiki*
* *[http://www.terradaily.com/reports/Scientists_Use_Satellites_To_Detect_Deep_Ocean_Whirlpools.html Scientists Use Satellites To Detect Deep-Ocean Whirlpools],* terradaily.com. *TerraDaily* 21. mars 2006
* *[http://www.youtube.com/watch?v=ovIvtKSQy9Y Is the thermohaline circulation really at risk?]* *[[YouTube]]* 28. november 2012; 20:19 min)
Mandubi

**Mandubi** var en konføderasjon av galliske stammer som levde i området som i dag er Bourgogne og Jura. Deres hovedsete var Alesia.

## Referanser
Merce Cunningham

**Mercier Philip «Merce» Cunningham** (født 16. april 1919 i Centralia, Washington, USA, død 26. juli 2009) var en amerikansk danser og koreograf.

Cunningham var ansett som en av de mest innflytelsesrike figurer innenfor moderne dans. Hans teknikk la vekt på styrke og hurtighet, og krever en nær ekstrem fysikk og atletiske egenskaper av utøverne.

Cunningham er også kjent for sitt langvarige samarbeid med komponisten John Cage.

## Referanser


## Eksterne lenker
* 
* 
* 
* Merce Cunningham Dance Company
OpenMoko

**OpenMoko** er et prosjekt med det mål å skape en åpen GSM smarttelefon-plattform, som følger fri programvare-filosofien. Plattformen bygger på GNU/Linux sammen med et grafisk brukermiljø basert på -serveren, GTK+-verktøyene og Matchbox vindusbehandleren. Pakkehåndteringssystemet ipkg blir brukt for installasjon/avinstallasjon av programvare.

OpenMoko ble annonsert i 2006 av grunnleggeren First International Computer (FIC). Den første maskinvaren med støtte for OpenMoko er FICs mobilenhet kalt Neo1973, forløperen for Neo Freerunner.

## Maskinvare

### Neo1973
Utviklerversjonen av Neo1973 ble tilgjengelig den 9. juli 2007, og kostet US$300 pluss frakt. Sluttbrukerversjonen skal etter planen lanseres våren 2008.

Neo1973 er oppkalt etter det første året i mobil telekommunikasjon:

## Referanser


## Eksterne lenker
* 
* OpenMoko Presseinformasjon
* Wiki med detaljert informasjon om maskinvaren
* 
* OpenMoko Publisering
Geox-TMC

**Geox-TMC** var et spansk sykkellag. Laget ble opprettet som *Saunier Duval-Prodir* i 2004 og laglederen var Mauro Gianetti.

Etter at Riccardo Riccò ble tatt i doping under Tour de France 2008, og laget valgte å sparke han og Leonardo Piepoli, samt å trekke seg fra Tour de France, trakk Saunier Duval, som hadde vært sponsor siden starten, seg. American Beef kom inn som ny sponsor. I tiden etter kom og gikk flere sponsorer, før det etter 2011-sesongen ikke lyktes å finne en ny.

## Rytterne 2011

## Referanser


## Eksterne lenker
* 

Fil:Marco Pinotti.jpg|Saunier Duval-Prodir i 2007
Fil:Saunier Duval-Scott 2008.jpg|Saunier Duval-Scott i 2008
Fil:Rubens Bertogliati 2008.jpg|Scott-American Beef i 2008
Fil:Javier Megias 2.jpg|Fuji-Servetto i 2009
Fil:Rafael Valls.jpg|Footon-Servetto-Fuji i 2010
Remscheid

**Remscheid** er en by i den tyske delstaten Nordrhein-Westfalen øst for Düsseldorf. Byen har 115&nbsp;374 innbyggere. Remscheid er sammen med Solingen og Wuppertal en viktig by i Bergisches Land.

## Bilder

Remscheid teo otto theater.jpg|Teo Otto theater


## Referanser


## Eksterne lenker
*
Politisk rehabilitering

**Politisk rehabilitering** betyr tilbakeføring rettigheter eller status til en person (eller gruppe mennesker) i form av statsborgerlige rettigheter som har vært fratatt dem.

Denne rehabiliteringen skiller seg fra annen oppreisning ved at den er betinget ut fra den anklagedes politiske holdning, og uten at det har vært bevist at det har vært brudd på sivil eller militær straffelov eller at de påførte ulempene på annen måte har vist seg å ha vært rimelige. 

## Historisk bruk av politisk rehabilitering
Politisk rehabilitering er særlig kjent fra Sovjetunionen og andre diktaturstater etter at politisk aktive personer, grupper eller folkegrupper har falt i unåde.
I Sovjetunionen kunne personer straffes for politiske ytringer med fengsel, konsentrasjonsleir, utestengning fra partiet eller organisasjoner og forvisning.
Kjente personer som ble rehabilitert er Andrej Sakharov og Władysław Gomułka. 

Dømte krigsfanger blir ofte rehabilitert etter avsonet straff. Nazi-Tysklands siste statssjef, Karl Dönitz, ble overveiende rehabilitert før sin død.

Men også i religiøse samfunn som den katolske kirke har paven rehabilitert personer som tidligere hadde vært bannlyst eller dømt ut fra sine kirkelige rettigheter.

## Politisk rehabilitering i Norge
I Norge ble NS-dømte som fikk fradømt sin f.eks. stemmerett som en del av sin straff, rehabilitert da de fikk sine statsborgerlige rettigheter tilbake. 

Partisanene i Øst-Finnmark er blitt omtalt som rehabilitert da kong Harald i sin tale i Kiberg under signingsferden den 3. august 1992 ga uttrykk for at partisanene hadde blitt urettmessig behandlet etter krigen. Partisanene som på grunn av sin politiske tilknytning til Sovjetunionen; såvel som til de norsketniske samfunnene på Fiskerhalvøya; hadde tjenestegjort på sovjetisk side under andre verdenskrig og ble under den kalde krigen sett på av norske myndigheter som landsforrædere og overvåket av Politiets overvåkingstjeneste helt frem til omkring 1980, noe som bl.a. medførte store vanskeligheter for dem og deres familiemedlemmer å få jobb i det offentlige. Det finnes også eksempler på at de tidligere partisanene mistet sivilt arbeid så sent som på 1950-tallet.
I tillegg ble kibergværinger som var slektninger, oftest barn, av kommunister og andre kibergværinger som POT feilaktig mistenkte slike sympatier også utsatt for samme overvåking.

## Se også
*Rehabilitering (Sovjetunionen)

## Referanser
Hobby

**Hobby** er betegnelse for en fritidsaktivitet som ofte tar tid og vanligvis er ubetalt. Er målet å tjene penger, vil ikke dette lengre betegnes som en hobby, men en jobb. Ordet er av usikker opprinnelse, men kan ha opphav enten i falkejakt i middelalderen eller etter en hestetype som ble videreført til kjepphest (engelsk: *Hobby-horse*) Hobbyutøveren regnes som amatør (av latin *amare*, å elske), men kan ha kunnskaper og ferdigheter på høyde med profesjonelle (de som har det samme feltet som yrke og levebrød). 

Noen unge velger å lære så mye om sin hobbyinteresse, at de kan gå inn i et yrke med dette som grunnlag. Uttrykket nerd brukes ofte om personer som har hobbyer svært få andre synes er interessante og derfor betraktes som sære.

## Typer hobbyer
* Sport og idrett
* Jakt og fiske
* Modellbygging, hobbysnekring, håndarbeid og amatørkunst
* Samling av diverse objekter som f.eks. frimerker, insekter eller vesker
* Musikk, både som utøver og lytter
* Mote
* Litteratur, slik som se film og lese bøker, eller skrive dikt
* Data, videospill og spill
* 

## Referanser
Jakten på det gode liv

***Jakten på det gode liv*** er en norsk reiseserie med Nadia Hasnaoui som gikk på TV 2 fra 1997 til 1999. Konseptet i serien gikk ut på at programlederen reiste verden rundt for å treffe nordmenn som mener å ha funnet det gode liv. Programmet gikk først på fredagskvelder, deretter søndager.

Serien ble produsert av Øien & Bjorvatn filmproduksjon.

## Referanser
Kaserne

En **kaserne** (av latin *quaterna*, «fire om gangen») er militær bebyggelse til permanent innkvartering. Det er ofte tale om beskjedne og ensartede bygninger.

Kasernen avgrenses fra en leir ved at den enkelte soldat kun kortvarig har opphold i leiren. Er det ikke en samlet bebyggelse, vil man typisk i stedet benytte det bredere uttrykket garnison.

I takt med nedleggelse av mange av Forsvarets kaserner, anvendes disse bygningsverker i stigende omfang til boligbyggeri eller eventuelt til kulturelle aktiviteter. Men de beholder ofte deres navn, eksempelvis Bådsmandsstrædes Kaserne, som ble til Christiania og Grønnegades Kaserne i Næstved, hvor det i dag er innrettet blant annet et kultursenter.
Balkansemblet

**Balkansemblet** (etablert 1979) er en norsk musikkgruppe som spiller musikk fra Balkan.  
Deres utgivelse *Balkan samlet* fra 1984 (Hot Club Records) mottok Spellemannprisen 1984 i «Åpen klasse».  Dernest kom *Kvikk sand* i 1990 (Hot Club Records).

Etter en pause (fra 1995 til 2005) ble gruppen gjenforent, i et samarbeid med Now We’ve Got Members.

## Medlemmer
**Dagens besetning** 
* Richard Lorentz Johansen på slagverk (også medlem av band som Superfamily og Ofag)
* Per Olaf Ranger trekkspill, bouzouki og balalaika
* Peter Edwards på gitar
* Øyvin Yri på klarinett og fløyte
* Torstein Kinn bass.

**Andre musikere har vært**
* Jan Gustav Schaanning på gitar og bouzouki
* Pål Thorstensen på bass
* Nils Økland på fiolin

## Utgivelser
**[[Balkan samlet]]* (Hot Club Records, 1984)
**[[Kvikk sand]]* (Hot Club Records, 1990)
**[[Curved Grooves]]* (Etnisk musikklubb, 2009)
Barn (måleenhet)

**Barn** («låve», symbol **b**) er en måleenhet i areal for tverrsnitt av atomkjerner og vekselvirkning mellom partikler. Barn er ikke en SI enhet, men er tillatt (men frarådet) under SI. Enheten brukes ved beskrivelse av sannsynligheten for vekselvirkning mellom partikler og atomkjerner, som kjernereaksjoner og partikkelspredning. Enheten tilsvarer omtrent fysisk tverrsnitt for en atomkjerne med massetall A=104 (eks 104Pd):

\sigma = \pi * (r_0 A^{1 \over 3})^2  &nbsp;&nbsp; gir&nbsp;&nbsp; 1000 \times 10^{-28} m^2 = \pi \times (1,2*10^{-15}m \times 104^{1 \over 3})^2

## Definisjon

1 barn (b) = 10−28 kvadratmeter (m²) = 100 kvadratfemtometer (fm²) = 10−24 kvadratcentimeter (cm²) (Vanlig i engelsk litteratur)

Vanlige prefixer:

*1 millibarn (**mb**) = 10−31 m².
*1 picobarn (**pb**) = 10−40 m².
*1 femtobarn (**fb**) = 10−43 m².

En del kilder oppgir tverrsnittet i (GeV)−2(''h''c)2 = 0,3894 **mb**. Tverrsnittet varierer ofte mye med energinivå for interaksjonen og oppgis vanligvis ved et eller flere energinivå (temperatur, hastighet) eller ved maksimal reaktivitet (eks σ(100keV))

## Eksterne lenker

* Official SI website: Table 8. Other non-SI units currently accepted for use with the International System Their use is not encouraged.
* IUPAC Referanse for "barn"
Liktor

**Liktor** (fra latin, *ligare*, «å binde»; rettstjener, livvakt til en høy romersk embetsmann) var en medlem av en spesiell klasse av romerske, offentlige tjenestemenn, som hadde som oppgave å tjene og beskytte magistrater i den romerske republikk og keiserrike som hadde *[[imperium]]*. Opprinnelsen av liktorene går trolig helt tilbake til da Roma var et kongedømme. I henhold til den antikke historikeren Titus Livius kan skikken ha hatt eldre opprinnelse og kom fra etruskerne.

## Referanser
Dale/Jarl Skofabrikk

**Dale Kloggfabrikk** (A/S Jarl/Dale Skofabrikk A/S) startet i Dale i 1899 og var den største arbeidsplassen i Dalsfjorden.

Jarl hadde opptil 220 tilsatte på det meste, og var den største arbeidsplassen i Sogn og Fjordane utenom tungindustrien.

## Første kvinnelige industrileder

Kort tid etter at G.C. Rieber tok over i 1911 ble Thora Wettergren tilsatt som disponent ved Dale Kloggfabrikk, og hun ble dermed den første kvinnelige industrilederen i Sogn og Fjordane. Hun ledet fabrikken frem til 1918.

## Historie
* 1899 Starten var Dale Kloggfabrikk (Klogg er snøresko med tresåler). Bak stod bergenseren  Johan Jenssen.  Fabrikken produserte bare klogger de første 12 årene.
* 1911 Bergens-firmaet G.C. Rieber tok over som eier og startet med produksjon av sko med lærsåler.
* 1924 Fabrikken ble skilt ut som datterselskap og fikk navnet A/S Jarl.
* 1936 80 ansatte, produserte 5&nbsp;000 par sko i året.
* 1981 Rieber-konsernet trekker seg ut. Rieber ga hele fabrikken med bygninger og utstyr vederlagsfritt til Fjaler kommune og de tilsatte.
* 1983 Driften vaklet og var i store økonomiske vansker. Lars Usterud Svendsen A/S ny hovedeier. Bedriften skiftet navn til AS Clouds of Norway
* 1986 Selskapet gikk konkurs. Dale Skofabrikk A/S ble etablert med Per Dahl AS og Calif Skofabrikk i Drammen som største eiere.

## Referanser


## Kilder
* NRK.no – Fylkesleksikon

## Eksterne lenker
* Fjaler kommune
Etterkrigsmodernisme

Begrepet **etterkrigsmodernisme** er en retning innen kunsten i tiden etter andre verdenskrig.

## Lyrikk
Etterkrigsmodernisme knyttes opp mot skrivemåten til lyrikerne i tiden etter den andre verdenskrig. Lyriken var ikke lenger tradisjonell, de skrev uten fast rim og rytme.

## Musikk
Finn Mortensen var en komponist som blir nevnt i sammenheng med etterkrigsmodernisme. «Jeg har nærmest en aversjon mot nasjonal rosemaling», sa han og holdt foredrag og laget radioprogrammer hvor han stilte seg sammen med andre komponister som var kritiske til den nasjonalt orienterte musikken.

## Litteratur
*Elef Nesheim: *Modernismens døråpner i Norge. Finn Mortensens musikk i lys av norsk etterkrigsmodernisme.* Doktoravhandling 2001
*Ivar Havnevik: Dikt i Norge : lyrikkhistorie 200-2000   ISBN 978-82-525-4512-8

## Eksterne lenker
* Om Nesheims doktoravhandling
Kampenjazz

**Kampenjazz** (etablert 2000 i Oslo) er en norsk jazzklubb, etablert av Marit Lauten på Kampen.  Den er støttet av Norsk jazzforum og Østnorsk jazzsenter primært, samt Oslo Jazzfestival, Rikskonsertene og Norsk kulturråd.  Den huser de fremste artister innen skandinavisk jazz, i samarbeid med Kampen kirke og Kampen Bistro.

## Eksterne lenker
* kampenjazz.no
* omtale og arrangementsnyheter fra Norsk Musikkinformasjon
Liste over Bahamas’ generalguvernører

**Liste over Bahamas' generalguvernører** inneholder alle generalguvernørene av Bahamas fra embedet ble opprettet 1. august 1973.

## Generalguvernører av Bahamas

## Referanser

## Eksterne lenker
*Bahamas hos rulers.org
Kino 1 Gruppen

**Kino1 Gruppen AS** er et norsk, privateid selskap stiftet i 2000. Selskapet eier og driver kinoer i Stavanger, Sandnes, Arendal, Skien og Sandvika, og har de siste årene hatt banker og kredittinstitusjoner som største aksjonærer.

Selskapet hadde en omsetning på ca. 35 millioner kroner både i 2005 og 2006. 

Besøket ved selskapets kinoanlegg tilsvarer 13% av kinomarkedet i Norge. Kino1 har konsesjon for å vise kino i Oslo Spektrum.

Kino1 Gruppen ble solgt til SF Kino i januar 2008. SF Kino eier 49% av aksjene i Kino1 Stavanger-Sandnes AS, Stavanger kommune og Sandnes kommune eier de resterende 51%.

## Eksterne lenker
* stavanger kino
Damon Hill

**Damon Graham Devereux Hill** (født 17. september 1960 i London) er en tidligere britisk Formel 1-fører. Han ble verdensmester i 1996, og er sønn av den dobbelte verdensmesteren Graham Hill.

Damon Hill kom inn i profesjonell motorsport relativt sent. Han begynte med motorsykler i 1983, 23 år gammel. Det påfølgende året vant han 350 cm³ Clubman's cup i Brands Hatch. I 1985 konverterte han til fire hjul og Team Van Diemen i Formel Ford-mesterskapet, før han rykka opp til britisk Formel 3-mesterskap i 1986.

Hill er offiser av Order of the British Empire.

## Resultater
### Fullstendige Formel 1-resultater
(Forklaring) (Resultater i uthevet skrift indikerer **[[pole position]]**, kursiv indikerer *[[raskeste runde]]*)

## Referanser


## Eksterne lenker
*
Romvinkel

**Romvinkelen** *Ω* som et objekt spenner over, er et mål på hvor stort dette objektet synes for betrakteren. Den måles i enheten steradian (sr) og kan beregnes ut fra hvilket areal på en tenkt kuleflate rundt observatøren objektet dekker.  Hvis dette arealet er *A* og *r* er radius i kuleflaten, er den tilsvarende romvinkelen

:  \Omega = {A\over r^2} 

Et lite objekt som er nær observatøren, kan ha samme romvinkel som et mye større objekt lenger borte. For eksempel har månen og sola omtrent samme romvinkel (6 sr) til tross for at solas virkelige diameter er 400 ganger større.

Den maksimal romvinkel som kan benyttes for en observatør, tilsvarer en hel kuleflate er derfor 4*&pi;&thinsp;* når den måles i steradianer. 

Romvinkelen brukes innen en rekke fagområder:
*Innen belysning for å beregne lysstyrke i enheter som candela og lumen
*Innen kjernefysikk og partikkelfysikk for måling av partikkelspredning og tverrsnitt
*Innen astronomi for å beskrive utstrekningen for astronomiske objekter
*Innen elektromagnetisme for beregning av magnetiske felter
Mohan Koirala

**Mohan Koirala** (født 1926 i Katmandu, død 22. februar 2007 i Katmandu) er en kjent poet fra Nepal.

Han blir regnet som en foregangsmann for moderne poesi, og en klassiker i nyere poesi i Nepal.

Mens hans tidlige dikt uttrykte sinne mot Rana-diktaturet i Nepal, utvidet han senere tematikken til å også gjelde sosiale spørsmål, og personlige og moralske problemer.

Koirala har blitt beskrevet både som en intellektuell og romantisk poet. Han har blitt regnet som vanskelig å trenge inn i, men også som en forfatter som ga rik belønning til dem som gjorde arbeidet med å forstå ham.

Han var nestleder i det Nepalske Akademiet og vant ei rekke litterære priser. 

## Referanser


## Eksterne lenker

* Mohan Koirala (Profil over nepalske kjente personer, nb: feil fødselsår)
Skipet som fant seg selv

***Skipet som fant seg selv*** er en fabelnovelle av den britiske forfatteren og nobelprisvinneren Rudyard Kipling.

I fortellingen lar han de forskjellige delene av et skipsnybygg ha bevissthet og de kan snakke sammen. Alle delene finner at de har en så sentral funksjon, at det ikke er mulig for noen av de andre delene å fungere uten akkurat denne delen. Det gjelder for kjølen som bærer alle de andre, maskinen som skal drive framover, roret som skal styre, broen som organiserer og så videre. 

Alle er like skuffet over at de andre ikke ser nettopp deres store betydning.

Mislyden går mange hakk opp når skipet legger fra land og treffer de første dønningene. Alle skriker opp om hva de andre må gjøre, ellers-!

Slutten er at de lærer å stole på at ingeniørene som konstruerte skipet har satt sammen delene til et *hele* der alle er nødvendige og ingen er viktigere enn noen.
Olsborg

**Olsborg** (nordsamisk: *Dávká*) er en del av tettstedet Moen i Målselv kommune i Troms.  Olsborg er sentrumsdelen i tettstedet, med dagligvareforretning, bensinstasjon, gjestestue og flere små forretninger.

På Olsborg ligger også Bardufoss videregående skole og Olsborg skole.  

E6 går øst for Olsborg og danner grense mot tettstedet Moen. Fylkesvei 854 krysser E6 ved Olsborg.

## Referanser


## Se også
*Prolog stasjon II, Nord-Norgebanens andre stasjon i Målselv.
Don Welsh

**Don Welsh** (født 25. februar 1911 i Manchester, død 2. februar 1990) var en engelsk fotballspiller og manager. Som spiller spilte han for Charlton Athletic og . Han var dessuten en tur innom Liverpool FC, men spilte bare treningskamper på grunn av andre verdenskrig.

Etter at  spillerkarrieren var over begynte han i november 1947 som 36-åring som manager for Brighton & Hove Albion. Han hadde ingen stor manager karriere i Brighton men klarte å stabilisere dem midt på tabellen i 3. divisjon etter hvert. I 1951 tok han over som manager i Liverpool FC etter at George Kay måtte gå av på grunn av sykdom.

I 1954 ble han den første manageren på over 50 år til og rykke ned med Liverpool, og samme året rykket i tillegg byrivalen Everton FC opp igjen til 1. divisjon.
Etter at klubben nesten rykket ned igjen, fikk han sparken i 1956 og ble den eneste Liverpool-manager til å bli sparket noensinne.

Etter det tok han litt pause fra fotballen før han i 1958 tok over som manager i AFC Bournemouth, men etter en rekke dårlige resultater fikk han sparken i 1961.
Han ledet Wycombe Wanderers mellom 1963 og 1964 før han ble medlem i administrasjonen i klubben han hadde hatt suksess som spiller, Charlton Athletic.

Han døde i 1990, 78 år gammel.

## Meritter som spiller
;Charlton Athletic
* FA-cupen: 1946/47

## Referanser


## Eksterne lenker
* 
* Profil på Lfchistory.net
Gravestokk

**Gravestokk** er trolig det eldste landbruksredskapet som er historisk kjent. Før plogen ble oppfunnet ble en enkel gravestokk benyttet for å velte jorda og bearbeide den. Med en gravestokk kunne forhistoriske mennesker og primitive kulturer grave i etter  underjordisk mat som røtter og knoller, eller grave etter dyr og maurtuer. Gravestokk er et begrep som brukes innen arkeologi og antropologi for å beskrive lignende redskaper, som vanligvis består av lite mer enn en solid pinne som har blitt formet eller skjerpet og noen ganger herdet ved å svi den.

Enkelte aper er kjent for å bruke pinner til hjelp når de roter i jorden etter spiselige ting. Gravestokken, slik den fortsatt er i bruk enkelte steder i verden, er enten av en greinkløft eller en rotklump, der en forgrening er beholdt. Den er ideelt bøyd litt tilbake langs stammen, som utgjør skaftet. Innretningen fungerer som en hakke og kan hogges i jorden og trekkes tilbake slik at jorden blir løsnet. Den kan også benyttes til å banke i stykker harde jordbiter. En mer profesjonell videreføring av gravestokken ble til arden, som kunne trekkes av mennesker eller dyr. 

Utformet med håndtak for å trekke eller skyve, danner den en forhistorisk plog, og er også beskrevet som en type hakke. Gravepinner som er mer enn 170 000 år gamle, laget av buksbomtrær av neandertalere, er funnet i Italia. Tidlig bruk av gravestokker er funnet i de fleste områder som har vært bosatt av mennesker.

## Referanser


## Eksterne lenker
*
Arealvektor

**Arealvektor** er en måte å uttrykke et areal på ved hjelp av en vektor. En arealvektor på en plan flate med areal A er gitt ved en normalvektor på flaten og verdien av vektoren er lik arealet. 

Grunnen til at en noen ganger trenger å uttrykke et areal som en vektor, er at en i visse tilfeller trenger å regne vinkelen mellom et areal og f.eks. innfallende stråler – ofte er dette i sammenheng med beregninger rundt fluks i fysikken, men kan også være praktisk i beregningen av virkningsgrad på for eksempel et solcellepanel, hvor solstråler faller skrått inn mot selve panelet. Arealvektor gjør det også mulig å regne med fluks med fortegn – som igjen kan gi oss svar på retningen til for eksempel indusert strøm i en spole. 

## Se også

* Fysikk
* Fluks
Buktamoen

**Buktamoen** (Buktmoen på Norgeskart.no) er et viktig knutepunkt på europavei 6. Veikrysset ligger i Målselv kommune, 10 km nord for Andselv og 1 km sør for Olsborg. Fra Buktamoen svinger fylkesvei 855 av fra E6. Fv855 er den viktigste ferdselsåren mellom byen Finnsnes og resten av fylket, spesielt nordover mot Tromsø og nordfylket.

På Buktamoen er det hyttecamping og døgnåpen bensinstasjon (Circle K). Stedet er dessuten et knutepunkt for rutebiltrafikken i regi av Troms fylkestrafikk. Her korresponderer langrutebussene mellom Tromsø og Narvik med bussene mot Finnsnes og Øvre Målselv.

På kvelden 25. november 2014 brant Buktamo Kro ned.

## Referanser
Aleksandr Berdnikov

**Aleksandr Vasiljevitsj Berdnikov** (russisk: Александр Васильевич Бердников; født 8. april 1953 i Gorno-Altajsk) er en russisk politiker. Han har siden 20. januar 2006 vært den russiske delrepublikken Altajs president.

Berdnikov etterfulgte Mikhail Lapsjin som Altajs president.

## Kilder
*  altai-republic.ru
*  rulers.org

## Eksterne lenker
*
Sector General

**Sector General** er fellesnavn på en rekke romaner og noveller av den irske science fictionforfatteren James White. De ble startet ca. 1958 og fortsatte til 1999 som var forfatterens dødsår.

Serien er kommet i bokform i flere bind, men er ikke oversatt til norsk (listen står i artikkel om forfatteren).

Utgangspunktet en gang i en meget fjern framtid er at der er mange skapninger som er romfarere. De har ikke alltid felles interesser, og ikke samme sans for kropps- og annet språk. Dette fører først til krig, men en finner etterhvert et felles mål i å bygge et romhospital der alle kjente og ukjente skapninger skal kunne få den ypperste behandling som rasene til sammen kan yte. Byggingen blir beskrevet i en del historier. Det må ganske spesielle individer til for å kunne ordne opp i alt det som kan lage problemer, og en menneskelig psykolog klarer dette best. De medisinske problemene får sine løsninger ved at psykisk sterke leger får innlagt minner og kunnskaper avgitt av eksperter av andre raser – og må bruke all sin kreativitet i tillegg.

Klassifiseringen av forskjellige åndedrett (Klorgass, vann, ren energiabsorpsjon osv.) antall lemmer, evt vinger, empati, kroppsbygning osv. blir elegant løst ved et firebokstavsystem som kan tjene som brukbart for xenobiologien når menneskene endelig møter fremmede vesener. Han beskriver også hvor mye kreativitet og innsikt som vil kreves når en stadig møter nye xenopatologiske utfordringer. 

I og med at handlingen ligger så langt i framtiden, er det få av hans «oppfinnelser» som står i fare for å «gå ut på dato».
Dennis Ritchie

**Dennis MacAlister Ritchie** (1941–2011) var en amerikansk ingeniør, kjent for sin innflytelse på programmeringsspråkene ALTRAN, B, BCPL og C, samt operativsystemene Multics og Unix. Han mottok Turing-prisen i 1983, og den amerikanske *[[National Medal of Technology]]* i 1998.

Ritchie var uteksaminert fra Harvard University med en grad i fysikk og anvendt matematikk. I 1967 begynte han å arbeide i dataavdelingen til Bell Laboratories.

## Referanser


## Bibliografi
* 
* *[[Unix Programmer's Manual]]* (1971)
Jan Johansen: Jakten på den norske mannen

***Jan Johansen: Jakten på den norske mannen*** er en norsk dokumentarserie med Christine Koht som gikk på NRK1 i 2005. I denne dokumentaren reiste Koht landet rundt og snakket med norske menn som het Jan Johansen. Jan Johansen var på dette tidspunktet Norges vanligste navnekombinasjon, og Koht tok utgangspunkt i dette for å finne ut av hvordan norske menn egentlig hadde det og hva de drømte om. En av episodene omhandlet NRK-mannen Jahn Otto Johansen. 

Serien ble kåret til beste nyskapning under Gullruten 2005, mens programleder Koht vant klassen for beste kvinnelige programleder.

Premieren ble sett av 662 000, mens siste episode ble sett av 525 000.

## Referanser
Nasjonsbygging

**Nasjonsbygging** er et begrep innen sammenlignende politikk og historisk sosiologi som betegner prosessen fra etablering av en statsmakt til en nasjonalt integrert nasjonalstat der befolkningen føler en utstrakt grad av nasjonal identitet. Oftest er denne prosessen initiert av en kulturell eller politisk elite («nasjonsbyggere»), men etter hvert griper nasjonalfølelsen om seg i større lag av befolkningen. 

Stein Rokkan oppfatter nasjonsbygging som en prosess av kulturell grensedannelse utad og kulturell standardisering innad, en utvikling av nasjonale institusjoner som vernepliktig forsvar, allment skolevesen, utbredelse av kommunikasjonsmedier og som følge av slike prosesser, en nasjonal bevissthet. 

I de nordiske land var perioden fra nasjonalromantikken innledningen til nasjonsbyggingsprosessen. Virkemidler i nasjonsbygging kunne være skapelse av nasjonalt skriftspråk, skriving av historieverk som konstruerte en kontinuitet bakover i tid for denne befolkningsgruppen, og skoleverk der nasjonale holdninger ble innprentet. 

Etter kommunismens fall ca. 1990 blomstret nasjonalismen opp igjen i Øst-Europa. På slutten av 90-tallet ble derfor forskning på nasjonsbygging et av de mest debatterte tema i samfunnsforskningen. 

## Litteratur
*  
*